open-index/open-wikipedia-markdown huggingface dataset:
1900. gada vasaras olimpisko spēļu norises vietas

200px|thumb|1900. gada vasaras olimpisko spēļu plakāts
Šajā rakstā apkopotas **[[1900. gada vasaras olimpiskās spēles|1900. gada vasaras olimpisko spēļu]] norises vietas**. Olimpisko spēļu sporta veidi tika aizvadīti **14 norises vietās**. Spēļu rīkotājpilsēta bija Francijas galvaspilsēta Parīze, un tās notika no 1900. gada 14. maija līdz 28. oktobrim.

Lielākā daļa no norises vietām atradās pašā Parīzē vai tiešā tās tuvumā. Taču bija arī sporta veidi, kas tika aizvadīti, citviet Francijā. Piemēram, burāšana tika aizvadīta Mēlanenivelīnā (Sēnas upē) un Havrā (Lamanša krastā), šaušana — Satori (netālu no Versaļas) un golfs — Kompjeņā (Kompjeņas klubā). Lai arī šajās olimpiskajās spēlēs netika rīkota oficiāla atklāšanas vai noslēguma ceremonija, par šo olimpisko spēļu galveno norises vietu uzskata Vensēnas velodromu, kur tika aizvadīti vairāki sporta veidi.

## Norises vietas
### Parīze vai tās tiešā tuvumā

### Citviet Francijā

## Karte
; Parīze vai tās tiešā tuvumā

; Citviet Francijā

## Atsauces

## Ārējās saites

* Parīze 1900 (*Olympic.org, Starptautiskā Olimpiskā komiteja*)  
* Oficiālais pārskats
Vordhantailenda

**Vordhantailendas pētniecības stacija** () ir Kanādas pētniecības un tūrisma atbalsta stacija Arktikā, Kutinirpākas nacionālajā parkā. Izvietojusies nelielās Vorda Hanta salas ziemeļu krastā pie Ziemeļu Ledus okeāna. Pie stacijas izveidots lidlauks ar  garu grunts skrejceļu.

## Vēsture
Pirmo pētniecības staciju salā ierīkoja 1957. gadā Starptautiskā Ģeofizikas gada programmas ietvaros. Pēc programmas pabeigšanas staciju līdz 1960. gadu beigām turpināja izmantot Kanādas Aizsardzības pētījumu pārvalde. 1990. gados stacija tika atjaunota un modernizēta. Pēc nacionālā parka izveidošanas 1988. gadā stacijā darbojas viens no Kanādas Parku administrācijas atbalsta punktiem. Kopš 1998. gada stacija ietilpst Lavāla Universitātes Ziemeļu pētījumu centra (*Centre d'Études Nordiques*) staciju tīklā.

## Pētniecība
Galvenās pētījumu nozares ir glacioloģija, mikrobioloģija, ģeomorfoloģija un klimata izmaiņas akvatiskajās ekosistēmās. Stacijā ierīkotas trīs stiklšķiedras laboratoriju un dzīvojamās ēkas, kas vienlaicīgi spēj uzņemt līdz 12 cilvēkiem. Uzstādīta automātiskā meteostacija.

## Atsauces

## Ārējās saites
Grūbas (ciems)

**Grūbas** ir ciems Limbažu novada Vidrižu pagastā. Atrodas pagasta ziemeļu daļā.

Apdzīvotā vieta atrodas pie autoceļa P9, Aģes upes krastā.

## Atsauces
Kimberlija Garsija

**Gabriela Kimberlija Garsija Leona** (; dzimusi  Vankajo) ir Peru vieglatlēte, soļotāja.

Piedalījusies 2010. gada vasaras jaunatnes olimpiskajās spēlēs, bija Peru delegācijas karognesēja. 5 km soļošanā meitenēm ieņēma 7. vietu. Piedalījusies divās olimpiskajās spēlēs. 2016. gadā Riodežaneiro ieņēma 14. vietu, bet 2020. gada spēlēs Tokijā nefinišēja.

2019. gada Panamerikas spēlēs izcīnīja sudraba medaļu 20 km soļošanā. Pasaules čempionātā pirmo reizi piedalījās 2013. gadā Maskavā, 20 km distancē ieņemot 31. vietu. 2022. gada Pasaules čempionātā izcīnīja zelta medaļu 20 km distancē. Tā bija pirmā Peru medaļa pasaules vieglatlētikas čempionātu vēsturē. Uzvarēja arī 35 km soļošanā, izcīnot otru zelta medaļu. 2023. gada Pasaules čempionātā Budapeštā ieguva sudraba medaļu 35 km distancē.  Parīzē 20 km soļošanas distancē ieņēma 16. vietu, bet maratona soļošanas jauktajā stafetē kopā ar Sesaru Rodrigesu izcīnīja 4. vietu.

## Atsauces

## Ārējās saites
Bjūkenena līcis

**Bjūkenena līcis** () ir jūras līcis Kanādas Arktikā. Izvietojies Elsmīra salas austrumos, atzarojas no Keina baseina. Ziemeļos to norobežo Bāša pussala, dienvidos — Johana pussala. No Bjūkenena līča atzarojas vairāki citi līči — Flaglera līcis ziemeļos, Heisa fjords (Bjūkenena līča galvenais turpinājums iekšzemē) rietumos un Aleksandras fjords dienvidos. Krasti klinšaini, līča rietumu daļā daudz nelielu saliņu. Līcis lielāko daļu gada pildīts ar ledu.

Līci 1853. gadā atklāja amerikāņu Ilaišas Kenta Keina (*Elisha Kent Kane*) ekspedīcijas dalībnieks Aizeks Heiss (*Isaac Hayes*), kurš apmeklēja Elsmīra salas krastu un atklāja plašu līci, kas iestiepās tālu cietzemē un nosauca to par Heisa šaurumu (*Hayes Sound*). Heiss uzskatīja, ka šaurums atdala Elsmīra Zemi dienvidos no jaunas zemes ziemeļos un nodēvēja to par godu ekspedīcijas patronam, kuģu magnātam Henrijam Grinelam par Grinela Zemi. Līcis vēlāk pārdēvēts ASV prezidenta Džeimsa Bjūkenena vārdā, bet Heisa vārdu saglabāja Heisa fjordam līča rietumu galā.

## Atsauces

## Ārējās saites
Franklins Šafners

**Franklins Džeimss Šafners** (; dzimis , miris ) bija amerikāņu kinorežisors.

Dzimis Tokijā, Japānā amerikāņu misionāru ģimenē. Savu karjeru iesācis kā televīzijas režisors. 1960. gadā noslēdzis līgumu ar *[[Columbia Pictures]]*. Atpazīstamību ieguvis gan ar kritiķu atzinīgi novērtēto, gan komerciāli veiksmīgo zinātniskā fantastikas filmu "Pērtiķu planēta" (*Planet of the Apes*, 1968) ar Čārltonu Hestonu galvenajā lomā. Karjeras veiksmīgākā izrādījās viņa nākamā filma — "Patons" (1970). Tā bija biogrāfiska kara filma par ģenerāli Džordžu Patonu ar Džordžu Skotu galvenajā lomā. Filma tika nominēta 10 Amerikas Kinoakadēmijas balvām, no kurām saņēma septiņas, tai skaitā kategorijās "Labākā filma" un "Labākais režisors". Vēlāk režisējis filmas *[[Nicholas and Alexandra]]* (1971), "Tauriņš" (1973) ar Stīvu Makvīnu un Dastinu Hofmanu, kā arī *[[The Boys from Brazil]]* (1978) ar Gregoriju Peku un Lorensu Olivjē galvenajās lomās.

No 1987. līdz 1989. gadam bijis Amerikas Režisoru ģildes (*Directors Guild of America*) prezidents.

## Ārējās saites
Āzijas čempionāts šahā

**Āzijas šaha čempionāts** ir Šveices sistēmas Āzijas šahistu turnīrs, ko organizē Āzijas šaha federācija Sacensības notiek divās kategorijās: starp vīriešiem (atklātais čempionāts) un starp sievietēm. Papildus Āzijas čempiona titulam vīriešu sacensībās tiek izspēlēti braucieni uz Pasaules kausu, bet sievietēm — uz Pasaules sieviešu šaha čempionātu.

1977. gadā notika pirmais Āzijas komandu čempionāts šahā. Tas notika no 9. līdz 21. decembrim Malaizijas Penangas štatā.

Pirmais Āzijas individuālais čempionāts šahā bija sieviešu čempionāts, kas tika organizēts 1981. gadā. Indijas šahiste Rohini Kadilkara ieguva Āzijas čempiones titulu. Šo titulu viņa saglabāja arī nākamajā čempionātā, kas notika 1983. gadā Malaizijas galvaspilsētā Kualalumpurā. Šajās sacensībās sākotnēji dominēja Indijas šahistes, kuras uzvarēja pirmajos piecos čempionātos.

Pirmais individuālais Āzijas vīriešu šaha čempionāts notika tikai 1998. gadā, daudz vēlāk nekā sievietēm. Tas notika no 14. līdz 27. augustam Irānas galvaspilsētā Teherānā. Par čempionu kļuva Uzbekistānas šahists Rustams Kosimdžonovs.

## Uzvarētāji

### vīriešiem
: 

### sievietēm
: 

## Atsauces
Ungārijas Zinātņu akadēmija

**Ungārijas Zinātņu akadēmija** () ir prestiža Ungārijas zinātnes organizācija, kas apvieno vairāk nekā 1300 Ungārijas zinātniekus un daudzus zinātnātniski pētnieciskos institūtus. Akadēmijas galvenā ēka atrodas Budapeštā, Donavas upes kreisajā (Peštas) krastā, pie Ķēžu tilta.

Akadēmijas vēsture sākas no 1825. gada, kad Ištvāns Sēčeņi Počoņā (mūsdienu Bratislavā) piešķīra naudu biedrībai, kas attīstītu mākslu un zinātni ungāru valodā. 1845. gadā organizācija ieguva mūsdienu nosaukumu. 1865. gadā pēc vācu arhitekta Frīdriha Augusta Štīlera projekta (cita starpā viņš ir Vecauces pils projekta autors) tika uzcelta akadēmijas centrālā ēka.

## Ārējās saites
*
Alīna Ļebedeva

**Alīna Ļebedeva** (1985) ir Latvijas krievu cilmes sociālā pedagoģe un bijusī aktīviste no Daugavpils, kura 2001. gada 8. novembrī, pildot Krievijas Nacionālboļševiku partijas uzdevumu, izraisīja incidentu pie Brīvības pieminekļa, mēģinot ar neļķēm iepļaukāt Apvienotās Karalistes princi Čārlzu. 2004. gada 9. janvārī viņa piedalījās Latvijas Izglītības ministrijas durvju dedzināšanas akcijā Rīgā. 2004. gada 21. decembrī viņa piedalījās akcijā Krievijas Federācijas prezidenta Putina administrācijas pieņemšanas telpās Maskavā, tika apcietināta un notiesāta uz diviem gadiem.

2009. gadā Ļebedeva kandidēja Eiropas Parlamenta vēlēšanās no politiskās partijas “Par Dzimteni!” saraksta kā otrā aiz partijas līdera Jura Žuravļova. Pēc tam Ļebedeva uzsāka studijas Latvijas Universitātē, 2012. gadā ieguva bakalaura grādu sociālajā pedagoģijā, kļuva par sertificētu Montesori skolotāju un izveidoja privātu "Montessori Studiju".

## Atsauces
Tikmēr Lucavsalā

**"Tikmēr Lucavsalā"** ir 2022. gada Latvijas dokumentālā filma. Filmas režisore un scenāriste ir Elza Gauja. Tā ir viņas debija pilnmetrāžas dokumentālajā kino. 

Filma stāsta par Rīgas centra zaļo oāzi Lucavsalu, kuras, gandrīz pilsētas centrā esošā, mazdārziņu kolonija apvieno visdažādākās sabiedrības grupas, un tos pretnostatī kondicionētos birojos strādājošiem pilsētplānotājiem.

Filma saņēma saņēma Lielā Kristapa balvu kategorijā "Labākā debijas filma".

## Atsauces

## Ārējās saites

* Filmas profils vietnē *filmas.lv*
Flotes iela (Liepāja)

**Flotes iela** ir iela Liepājā, kas atrodas Ziemeļu priekšpilsētas apkārtnē. Flotes iela sākas krustojumā ar Putnu ielu un beidzas krustojumā ar Oskara Kalpaka ielu. Ielas garums ir ap 250 metriem un to sedz gan grants, gan asfalts.

Flotes iela kādreiz tika saukta par **Emigrantu ielu** un **Sarkanās flotes ielu**.

## Ielu savienojumi
Flotes iela ir savienota ar šādām ielām: 
* Putnu iela
* Krūmu iela
* Rubeņu iela (T veida krustojums)
* Oskara Kalpaka iela (T veida krustojums)

## Atsauces
Centrāleiropas Universitāte

**Centrāleiropas Universitāte** () ir 1991. gadā dibināta privāta pētniecības universitāte Austrijas galvaspilsētā Vīnē. Universitāte ir cieši saistīta ar Atvērtās sabiedrības fonda darbību, starptautisku pasniedzēju un studentu sastāvu un programmām sociālajās un humanitārajās zinātnes. Mācības notiek angļu valodā.

Līdz ar Austrumu bloka sabrukumu, universitāti 1991. gadā Prāgā nodibināja ASV finansists Džordžs Soross. 1993. gadā universitāte pārcēlās uz Budapeštu. 2017. gadā tika veiktas izmaiņas Ungārijas izglītības likumā, kas valstī aizliedza izglītības iestādes, kurām nav struktūru mītnes valstī. Tā kā universitāte ir reģistrēta ASV, 2018. gadā Centrāleiropas universitāte paziņoja, ka tā pārceļ savu galveno biroju uz Vīni.

Universitātes beidzēju vidū ir daudzi Eiropas austrumu daļas (to skaitā arī Latvijas) politiķi, pasniedzēji un sabiedriski darbinieki.

## Ārējās saites

*
Breteja laukums

**Breteja laukums** () ir laukums Francijas galvaspilsētā Parīzē, 7. apgabalā un 15. apgabalā.

Laukumam, tāpat kā Bretijas avēnijai, dots nosaukums par godu franču aristokrātam, diplomātam un valstsvīram Luijam Ogistam Le Toneljē Bretejam (1730—1807).

## Vēsture
Laukums tika izveidots 1782. gadā un valsts Parīzei to nodeva 1838. gada 19. martā. 1810. gadā laukuma teritorijā sāka būvēt Grenelles kautuvi, to pabeidza 1818. gadā. Pret šo lopu kautuvi ļoti iebilda vietējie iedzīvotāji. Kautuves nojaukšana ļāva iztīrīt Grenelles artēzisko aku, ko 1833.–1841. gadā 548 m dziļumā lopkautuves pagalmā veica Luiss Žoržs Milo. Tika izveidots 43 metrus augsts čuguna tornis ūdens pacelšanai līdz Panteona augstumam, torni 1857. gadā projektēja Ipolīts Delaperšs.

1900. gadā laukuma apkārtne tika uzlabota, izveidojot promenādi Breteja avēnijā.

No 1900. gada 29. maija līdz 2. jūnijam 1900. gada vasaras olimpisko spēļu laikā laukuma teritorijā tika aizvadītas jāšanas sacensības. 

1904. gadā laukuma teritorijā tika uzcelta monumentāla Luija Pastēra statuja, kuras tēlnieks bija Aleksandrs Falžjērs. Statuja tika novietota vietā, kur iepriekš atradās artēziskā urbuma tornis.

## Galerija

## Atsauces
Aleksandras fjords

**Aleksandras fjords** () ir līcis Kanādas Arktikā. Izvietojies Elsmīra salas austrumos, atzarojas no Bjūkenena līča starp Johana pussalu austrumos un Torvalda pussalu rietumos. Pie fjorda ieejas vairākas nelielas saliņas, lielākā no kurām ir Skrelinga sala. Krasti galvenokārt klinšaini. Fjords lielāko daļu gada pildīts ar ledu.

Fjorda krastos atrastas līdz pat 4500 gadu senas paleoeskimosu un Tules kultūras pēdas. Kopš 1953. gada fjorda austrumu krastā ierīkota Kanādas Karaliskās jātnieku policijas stacija Aleksandrafjorda; mūsdienās tiek izmantota kā zinātnisko ekspedīciju sezonāla bāze.

## Atsauces

## Ārējās saites
Aniņi

**Aniņi** ir ciems Limbažu novada Skultes pagastā. Atrodas pagasta austrumu daļā.

Apdzīvotā vieta atrodas pie autoceļa V131, Aģes upes krastā.

## Atsauces
Krūmu iela (Liepāja)

**Krūmu iela** ir iela Liepājā, kas atrodas Ziemeļu priekšpilsētas apkaimē. Ielas garums ir aptuveni 2100 m un to klāj asfalta segums. Iela sākas netālu no krustojuma ar Flotes ielu un beidzas krustojumā ar Pulvera ielas. Ielas apbūve pārsvarā sastāv no daudzdzīvokļu ēkām.

Krūmu ielā 29 atrodas Liepājas bērnu un jaunatnes centrs "Laumiņa".

## Ielu savienojumi
Krūmu iela ir savienota ar šādām ielām:
* Flotes iela
* Mucenieku iela ("T" veida krustojums)
* Tvaiku iela ("T" veida krustojums)
* Namdaru iela ("T" veida krustojums)
* Skuju iela ("T" veida krustojums)
* Žagatu iela ("T" veida krustojums)
* Siļķu iela
* Jāņa Asara iela ("T" veida krustojums)
* Kviešu iela ("T" veida krustojums)
* Ziemeļu iela ("T" veida krustojums)
* Celmu iela ("T" veida krustojums)
* Šķēdes iela ("T" veida krustojums)
* Jūrkalnes iela ("T" veida krustojums)
* Mazirbes iela ("T" veida krustojums)
* Pulvera iela ("T" veida krustojums)
The Boys from Brazil

***The Boys from Brazil*** ir 1978. gada ASV trillera filma, kuras režisors ir Franklins Šafners. Filmā galvenās lomas atveido Gregorijs Peks, Lorenss Olivjē, Džeimss Meisons un Bruno Gancs. Filma ir balstīta uz Aira Levina 1976. gada tāda paša nosaukuma romāna.

Filma stāsta par nacistu mednieku, kurš Paragvajā atklāj draudīgu un savādu Jozefa Mengeles plānu, lai atjaunotu Trešo reihu.

*The Boys from Brazil* pirmizrāde notika . Filma saņēma atšķirīgus kritiķu vērtējumus un tika nominēta trim Amerikas Kinoakadēmijas balvām kategorijās "Labākais aktieris" (Olivjē), "Labākā montāža" un "Labākā oriģinālmūzika".

## Atsauces

## Ārējās saites
Groupama arēna

**''Groupama'' arēna** () ir daudzfuncionāls stadions Ungārijas galvaspilsētas Budapeštas Ferencvārošas rajonā. 2014. gadā uzceltajā stadionā ir 22 000 sēdvietas un tajā savas mājas spēles aizvada Budapeštas "Ferencváros" futbolkomanda.

Līdz jaunā stadiona izbūvei šeit atradās 1910. gadā uzceltais un 1933. gadā pilnīgi pārbūvētais Floriāna Alberta stadions, kas bija nosaukts Floriāna Alberta vārdā 2007. gadā. Pirms tam tā nosaukums bija Ilēi ielas stadions (*Üllői úti stadion*). Mūsdienu stadions nosaukts sponsora, franču apdrošināšanas kompānijas *[[Groupama]]* vārdā.

## Ārējās saites

* Stadiona profils ''stadiumguide.com''
* Stadiona profils ''stadiumdb.com''
Viļķi

**Viļķi** ir ciems Limbažu novada Skultes pagastā. Atrodas pagasta ziemeļu daļā.

Apdzīvotā vieta atrodas nomaļus no valsts autoceļiem, Mazupītes upes krastā. Ciemats ietilpst Ziemeļvidzemes biosfēras rezervāta neitrālajā zonā.

## Atsauces
Nemierīgie prāti

**"Nemierīgie prāti"** ir 2021. gada Latvijas trillera filma. Filmas režisori un scenārija autori ir brāļi Raitis un Lauris Ābele. Galvenās lomas atveido Toms Auniņš, Mārcis Lācis, Juris Žagars un Dārta Daneviča. Filma stāsta par brāļiem Robertu un Mārtiņu, kuriem drīzumā plānota laikmetīgās mākslas izstādes atklāšana, taču galvenās idejas joprojām nav. Iedvesmas meklējumos Mārtiņš uz deviņām dienām ieslēdzas melnā kubā un iznākot no tā viņa uzvedība kļūst neprognozējama.

Filmas pirmizrāde sākotnēji bija plānota 2020. gada nogalē, tomēr tā vairākkārt tika atlikta. Pasaules pirmizrāde filmai notika 2021. gadā Tallinas Melno nakšu kinofestivālā (PÖFF). Latvijā filmas pirmizrāde notika  kinoteātrī *[[Splendid Palace]]*.

Filma saņēma divas 2022. gada Lielā Kristapa balvas — labākais aktieris otrā plāna lomā (Toms Auniņš) un labākais komponists (Platons Buravickis, Huans Ernandezs).

## Atsauces

## Ārējās saites

* Filmas profils vietnē *filmas.lv*
*
Pirīts

**Pirīts**, zināms arī kā **dzelzs kolčedāns**, **sēra kolčedāns**, **"kaķu" zelts**, **muļķu zelts** vai **sērdzelznis**, ir sulfīdu klases minerāls ar ķīmisko formulu FeS2 (dzelzs(II) disulfīds). Pirīts ir izplatītākais sulfīdu klases minerāls.

Nosaukums ir cēlies no grieķu valodas πυρίτης λίθος (*pyritēs lithos*), kas apzīmē "iezi vai minerālu, kas piešķiļ uguni", savukārt šis apzīmējums ir radies no *πῦρ* (*pyr*) jeb uguns.

Visbiežāk pirīta agregāti novērojami kubiskas formas kristālu veidā, tiem ir blīva graudaina masa, lodveida un neregulāras formas konkrēcijas un sekrēcijas un garozas. Pirītam raksturīga krāsa, kubveida forma, bieži uz kristālu skaldnēm paralēls svītrojums, kas ir perpendikulārs attiecībā pret blakus skaldnēm. Pirīts ir vienīgais no izplatītākajiem sulfīdu minerāliem, kura cietība ir tāda, ka ar to var ieskrāpēt stiklu.

## Izplatība
Pirīts veidojas visdažādākajos apstākļos un ir ļoti plaši izplatīts, tomēr nozīmīgas atradnes veido tikai metamorfizētu efuzīvu nogulumu periferiālās zonās kopā ar vara minerāliem (kolčedāna atradnes Krievijā — Degtjarskas, Komsomoļskas, Subajas atradnes). Lielākās tieši pirīta atradnes ir Spānijā (Rio Tinto — hidrotermālie veidojumi) un Norvēģijā (Sulitelma — magmatiskā atradne). Lielākās pirīta koncentrātu ražotājas pasaulē pēdējo gadu laikā bija Namībijas zelta ieguves kompānijas, bet arī to produkcijas apjoms kritās no 57 tūkstošiem tonnu 1999. gadā līdz 1,8 tūkstošiem tonnu 2004. gadā, bet 2005. gadā koncentrātu ražošana Namībijā tika pārtraukta.

## Izmantošana
Pirītu iegūst vietējai pārstrādei, iegūstot niķeli, varu, kobaltu un selēnu, kā arī sērskābi vietējām vajadzībām metalurģiskos uzņēmumos. Šo metālu ieguves statistika jau ir iekļauta atbilstošo metālu sadaļās, tāpēc pirīta ieguve netiek klasificēta kā sēra ieguve, un tā ieguves apjoms tiek pārrēķināts pēc iegūtā sēra daudzuma.

Mūsdienās pirīta nozīme tautsaimniecībā ir būtiski mainījusies, jo kā dzelzsrūda pirīts netiek izmantots jau vairāk nekā gadsimtu, bet kā sērskābes ražošanas izejviela pirīts netiek izmantots kopš 1987. gada, kad slēdza pēdējo šādu rūpnīcu Zambijā.

Mūsdienās pirītu iegūst tikai dažās valstīs koncentrātu ražošanai, lai no tā iegūtu cinku un varu. Pasaulē ir astoņas pirīta atradnes, kuras izmanto zelta ieguvei. Tajās netiek veikta pirīta pamatkomponentu ieguve, bet tos novada kalnrūpniecības atkritumos, kas rada nopietnas vides piesārņojuma problēmas.

## Attēli

File:Bullypyrite2.jpg|
File:Pyrite from Ampliación a Victoria Mine, Navajún, La Rioja, Spain 2.jpg|
File:Pyrite-Tetrahedrite-Quartz-184642.jpg|
File:Pyrite-200582.jpg|
File:Paraspirifer bownockeri.fond.jpg|
File:Fluorite-Pyrite-tmu38b.jpg|
File:Pyrite in pyrrhotite SEM image.png|


## Atsauces

## Ārējās saites
Teofils Biķis

**Teofils Biķis** (1952—2000) bija latviešu pianists un mūzikas pedagogs, Latvijas Mūzikas akadēmijas profesors.

## Dzīvesgājums
Dzimis 1952. gada 30. augustā Rucavā baptistu mācītāja Kārļa Biķa un mūziķes Austras Biķes piecu bērnu ģimenē kā jaunākais dēls. Bērnībā dzīvoja Rucavā, Vaiņodē un Talsos, kur tēvs kalpoja baptistu draudzēs. No četru gadu vecuma māte viņu skoloja klavierspēlē, tad mācījās Dārziņa mūzikas skolā.
Studēja Maskavas konservatorijā, kuru absolvēja 1975. gadā, sekmīgi piedalījās pianistu konkursos. Strādāja Novosibirskas konservatorijā kā pedagogs, no 1980. gada kā klavieru nodaļas vadītājs.

Atmodas kustības laikā atgriezās Latvijā, no 1989. gada bija Latvijas Mūzikas akadēmijas mācībspēks, no 1993. gada profesors, klavieru nodaļas vadītājs.
Miris 2000. gada 2. novembrī.

## Atsauces
Vēveri (Skultes pagasts)

**Vēveri** ir ciems Limbažu novada Skultes pagastā. Atrodas pagasta ziemeļrietumu daļā.

Apdzīvotā vieta atrodas pie autoceļa A1, netālu no Vēverurgas sākuma. Ciemats ietilpst Ziemeļvidzemes biosfēras rezervāta neitrālajā zonā.

## Atsauces
Ārņi

**Ārņi** ir ciems Limbažu novada Skultes pagastā. Atrodas pagasta rietumu daļā.

Apdzīvotā vieta atrodas nomaļus no valsts autoceļiem, Laudurgas upes un Rīgas līča krastā.

thumb|Strauts pie Ārņiem

## Atsauces
Dūči

**Dūči** ir ciems Limbažu novada Skultes pagastā. Atrodas pagasta centrālajā daļā.

Apdzīvotā vieta atrodas pie autoceļu A1, P53 un V101 krustojuma, Mazupītes upes krastā.

## Atsauces
Freds Kērlijs

**Fredriks Lī Kērlijs** (; dzimis ) ir amerikāņu vieglatlēts, startē sprinta distancēs.

Sākotnēji startējis galvenokārt 400 metru distancē, bet vēlāk pievērsies 100 un 200 metriem. Pasaules čempionātā pirmo reizi piedalījās 2017. gadā Londonā. 400 metru distancē iekļuva finālā un ieņēma 7. vietu, kā arī ASV komandas sastāvā 4x400 metru stafetē izcīnīja sudraba medaļu. 2019. gada Pasaules čempionātā Dohā ieguva zelta medaļu 4x400 m stafetē, bet individuāli 400 metros izcīnīja bronzu.

 Tokijā F. Kērlijs piedalījās 100 m distancē un izcīnīja sudraba medaļu, piekāpjoties tikai Itālijas sprinterim Marselam Džeikobsam. 2022. gada Pasaules čempionātā Jūdžīnā kļuva par pasaules čempionu 100 m distancē.

Kērlijs ir tikai trešais sprinteris vieglatlētikas vēsturē, kas 100 m ir veicis ātrāk par 10 sekundēm, 200 m ātrāk par 20 sekundēm un 400 m ātrāk par 44 sekundēm. Pārējie divi ir Vaide van Nīkerks un Maikls Normans.

 Parīzē izcīnīja bronzas medaļu 100 metru distancē.

## Atsauces

## Ārējās saites
Ziemeļu iela (Liepāja)

**Ziemeļu iela** ir iela Liepājā, kas atrodas Ziemeļu priekšpilsētas apkaimē. Iela sākas krustojumā ar Krūmu ielu un beidzas krustojumā ar Tāšu ielu. Ielas garums ir aptuveni 1240 metru un to sedz gan asfalts, gan grants. Ielas apbūve pārsvarā sastāv no savrupmājām un ražošanas ēkām.

Ziemeļu ielā 19 atrodas tekstilizstrādājumu ražošanas uzņēmums Lauma Fabrics.

## Ielu savienojumi
Ziemeļu iela ir savienota ar šādām ielām:
* Krūmu iela (T veida krustojums)
* Mežu iela (T veida krustojums)
* Riņķu iela (T veida krustojums)
* Elizabetes iela (T veida krustojums)
* Ventspils iela
* Noliktavas iela
* Tāšu iela
Ventspils iela (Liepāja)

**Ventspils iela** ir iela Liepājā, kas atrodas Ziemeļu priekšpilsētas apkaimē. Ventspils iela sākas krustojumā ar Mucenieku ielu un beidzas krustojumā ar Pulvera ielu. Ielas garums ir ap 1900 m un to pilnībā sedz asfalts. Ielas apbūve pārsvarā sastāv no savrupmājām. Caur ielu kursē 3., 6., 7. un 8. autobusu maršruts.

Ventspils ielā 51 atrodas Liepājas Valsts tehnikums.

## Ielu savienojumi
Ventspils iela ir savienota ar šādām ielām:
* Mucenieku iela
* Putnu iela ("T" veida krustojums)
* Mežu iela ("T" veida krustojums)
* Namdaru iela
* Skuju iela
* Užavas iela ("T" veida krustojums)
* Miežu iela
* Stārķu iela
* Jāņa Asara iela
* Rudzu iela ("T" veida krustojums)
* Kviešu iela
* Ziemeļu iela
* Vānes iela ("T" veida krustojums)
* Ziemupes iela ("T" veida krustojums)
* Pulvera iela ("T" veida krustojums)
Pulvera iela

**Pulvera iela** ir iela Liepājā, kas atrodas Ziemeļu priekšpilsētas un Zaļās birzes apkaimēs. Iela sākas krustojumā ar Oskara Kalpaka ielu un beidzas krustojumā ar Brīvības ielu. Ielas garums ir ap 5500 m un to pilnībā sedz asfalts. Caur ielu kursē 3., 6., 7. un 8. autobusu maršruts. Ielas apbūve pārsvarā sastāv no ražošanas ēkām.

## Ielu savienojumi
Pulvera iela ir savienota ar šādām ielām:
* Oskara Kalpaka iela (T veida krustojums)
* Krūmu iela (T veida krustojums)
* Ventspils iela (T veida krustojums)
* Saraiķu iela (T veida krustojums)
* Medzes iela (T veida krustojums)
* Ziemupes iela (T veida krustojums)
* Cukura iela
* 14. novembra bulvāris
* Smilgu iela (T veida krustojums)
* Brīvības iela (T veida krustojums)
Cukura iela (Liepāja)

**Cukura iela** ir iela Liepājā, kas atrodas Jaunās pasaules, Zaļās birzes un Tosmares apkaimēs. Iela sākas krustojumā ar Dūņu ielu un beidzas krustojumā ar Nākotnes ielu un Ģenerāļa Baloža ielu. Ielas garums ir ap 2300 metriem un to pilnībā sedz asfalts. Caur ielu kursē 3., 4., 6., 7., 8. un 9. autobusu maršruts. Ielas apbūve pārsvarā sastāv no rūpnieciskām ēkām.

Cukura ielā 8/16 atrodas Liepājas autobusu parks.

## Ielu savienojumi
Cukura iela ir savienota ar šādām ielām:
* Dūņu iela (T veida krustojums)
* Brīvības iela
* Pulvera iela
* Grīzupes iela
* Nākotnes iela
* Ģenerāļa Baloža iela
Vecāks par simts gadiem

**"Vecāks par simts gadiem"** ir 2022. gada Latvijas dokumentālā īsfilma. Īsfilmas režisore ir Agita Cāne-Ķīle, scenārija autore Daira Āboliņa. Īsfilmā pie Rolanda Kalniņa ierodas fotogrāfs Māris Ločmelis, lai senatnīgā tehnikā uzņemtu viņa simtgades foto. Īsfilma veidota iedvesmojoties no Herca Franka filmas "Vecāks par desmit minūtēm" (1978).

Īsfilmas pirmizrāde notika  kinoteātrī *[[Splendid Palace]]*, kā daļa no Rolanda Kalniņa 100 gadu jubilejas Goda seansa pasākumā.

## Atsauces

## Ārējās saites

* Filmas profils vietnē *filmas.lv*
Aldaru iela (Liepāja)

**Aldaru iela** ir iela Liepājā, kas atrodas Jaunliepājas apkaimē. Aldaru iela sākas krustojumā ar Kaiju ielu un beidzas krustojumā ar Kapsētas ielu. Ielas garums ir ap 700 metriem un to pilnībā sedz asfalts.

1877. gadā britu inženieris Roberts Remzijs izveidoja alus darītavu "Ramsay & Co", no kā ir cēlies ielas nosaukums. Darītavas ēku projektējis Pauls Makss Berči. Bijusī fabrikas teritorija atrodas Aldaru un Kroņu ielas krustojumā.

## Ielu savienojumi
Aldaru iela ir savienota ar šādām ielām: 
* Kaiju iela ("T" veida krustojums)
* Kroņu iela
* Pīlādžu iela ("T" veida krustojums)
* Jelgavas iela
* Teodora Breikša iela
* Kraukļu iela ("T" veida krustojums)
* Lāčplēša iela
* Matīsa Gūtmaņa iela ("T" veida krustojums)
* Kapsētas iela ("T" veida krustojums)

## Atsauces
Saulītes (Skultes pagasts)

**Saulītes** ir ciems Limbažu novada Skultes pagastā. Atrodas pagasta dienvidaustrumu daļā pie ciemata Lejasozoli.

Apdzīvotā vieta atrodas nomaļus no valsts autoceļiem, Aģes upes krastā.

## Atsauces
Grīzupes iela (Liepāja)

**Grīzupes iela** ir iela Liepājā, kas atrodas Tosmares un Zaļās birzes apkaimēs. Iela sākas netālu no Karostas kanāla un beidzas pie Liepājas robežas virzienā uz Tāšiem. Ielas garums ir ap 4300 metriem, to pilnībā sedz asfalts un kustība ielā notiek abos virzienos. Caur ielu kursē 6., 9. un 12. autobusu maršruts.

Grīzupes ielā 2 atrodas uzņēmums "Liepājas kafija".

## Ielu savienojumi
Grīzupes iela ir savienota ar šādām ielām: 
* Nākotnes iela
* Cukura iela
* Kuldīgas iela
* Ploču iela
* Vērgales iela
* Talsu iela
* Labraga iela
* Ēdoles iela
* 14. novembra bulvāris
* Kalenieku iela
* Upeņu iela
* Kārklu iela
* Pelašķu iela
* Aisteres iela
* Slimnīcas iela
* Kapsēdes iela
Atmodas bulvāris

**Atmodas bulvāris** ir iela Liepājā, kas atrodas Karostas apkaimē. Atmodas bulvāris sākas pie Oskara Kalpaka tilta un beidzas pie Tvaikoņa "Saratova" ielas. Ielas garums ir ap 3100 metriem un to sedz gan asfalts, gan grants. Caur Atmodas bulvāri kursē 4. un 7. autobusa maršruti.

Padomju okupācijas laikā ielas nosaukums bija **Gvardes prospekts**.

Atmodas bulvārī 1 atrodas Baltijas valstu Ūdenslīdēju mācību centrs, Atmodas bulvārī 6A atrodas Jūras virsnieku saieta nams. Atmodas bulvārī 9 atrodas Zemessardzes 44. kājnieku bataljons.

## Ielu savienojumi
Atmodas bulvāris ir savienots ar šādām ielām:
* Oskara Kalpaka iela
* Aviācijas iela ("T" veida krustojums)
* Turaidas iela ("T" veida krustojums)
* Neatkarības rotas iela ("T" veida krustojums)
* Ģenerāļa Dankera iela ("T" veida krustojums)
* Studentu rotas iela ("T" veida krustojums)
* Katedrāles iela
* Pulkveža Brieža iela ("T" veida krustojums)
* Krasta iela ("T" veida krustojums)
* Kokneses iela ("T" veida krustojums)
* Viestura iela ("T" veida krustojums)
* Tērvetes iela
* Tvaikoņa "Saratova" iela ("T" veida krustojums)

## Skatīt arī
* Atmodas iela
Pavels Fajdeks

**Pavels Fajdeks** (; dzimis  Svebodzicē) ir poļu vieglatlēts, vesera metējs. Viņš ir pieckārtējs pasaules čempions un  bronzas medaļas ieguvējs.

Piedalījies četrās olimpiskajās spēlēs.  Londonā palika bez rezultāta, jo kvalifikācijā netika ieskaitīts neviens no trim mēģinājumiem. 2016. gadā Riodežaneiro neiekļuva finālā, kvalifikācijā ieņemot tikai 17. vietu. 2020. gada olimpiskajās spēlēs Tokijā (notika 2021. gadā) izcīnīja bronzas medaļu. 2024. gadā Parīzē ieņēma piekto vietu. Sekmīgāk startējis pasaules čempionātos, piecas reizes pēc kārtas izcīnot zelta medaļu. Savu pirmo pasaules čempiona titulu izcīnīja 2013. gadā Maskavā. Vēlāk uzvarējis arī 2015., 2017., 2019. un 2022. gadā. Tikai viens vieglatlēts vēsturē — kārtslēcējs Sergejs Bubka — ir izcīnījis vairāk pasaules čempiona titulu (6) vienā disciplīnā. Šo uzvaru sēriju neizdevās turpināt 2023. gada čempionātā, kur ieņēma 4. vietu.

Fajdeks ir uzvarējis arī 2016. gada Eiropas čempionātā, kā arī divreiz izcīnījis sudraba medaļu (2014, 2018). Viņa personiskais rekords ir 83,93 metri, kas sasniegts  Ščecinā. Tas ir arī Polijas rekords.

## Atsauces

## Ārējās saites
Fāzīte

thumb|Savienotājdetaļu fāzītes (norādītas ar bultām)
**Fāzīte** (arī **fazīte**, **nofāzējums**) ir pārejas plakne starp divām virsmām. Visbiežāk fāzīte veido 45 grādu leņķi ar divām plakanām, savstarpēji perpendikulārām virsmām. Fāzītes tiek izmantotas galdniecībā, mašīnbūvē, arhitektūrā un citur. Tām var būt tehniska, tehnoloģiska, ergonomiska, urbānistiska vai dekoratīva nozīme.
Attēls:Larks tongue.JPG|alt=|Mēbeles fāzīte
Attēls:Saks Fifth Avenue (48155562261).jpg|alt=|Ēkas fāzīte
Attēls:Ponce Chamfered Street Corner at Calle Mayor and Calle Cristina (looking northwest), Barrio Tercero, Ponce, Puerto Rico.jpg|alt=|Ietves fāzīte
Attēls:AA, Mundl.jpg|alt=|Kāpņu fāzīte


## Ārējās saites
Aleksandrafjorda

**Aleksandrafjorda** () vai **Sanannuarvika** (, *Sanannguarvik*) ir Kanādas vasaras pētniecības lauka nometne Arktikā. Izvietojusies Elsmīra salas austrumos Aleksandras fjorda dienvidu krastā. Pie stacijas izveidots lidlauks ar grunts skrejceļu.

## Vēsture
1953. gada vasarā Aleksandras fjorda dienvidu krastā tika izveidots Kanādas Karaliskās jātnieku policijas postenis. Līdzās postenim bija plānots izveidot vienu no inuitu ciemiem Augstās Arktikas pārcelšanās kampaņas ietvaros, bet sarežģīto ledus apstākļu dēļ kuģis ar pārceļotājiem Aleksandras fjordu nesasniedza. Policijas postenis, kurā dzīvoja konstebli ar ģimenēm, darbojās līdz 1963. gadam; 2013. gadā tam tika piešķirts federāla vēstures pieminekļa statuss.

Kopš 1979. gada pamesto posteni kā atbalsta bāzi sāka izmantot dažādas pētniecības ekspedīcijas. Stacijas apkārtnē tika realizētas pētniecības programmas bioloģijā, glacioloģijā, klimatoloģijā, ornitoloģijā u.c. Stacijas ēkas vienlaicīgi var uzņemt līdz 10 cilvēku.

## Atsauces

## Ārējās saites
Airītes iela (Liepāja)

**Airītes iela** ir iela Liepājā, Ezerkrasta apkaimē. Tās garums ir aptuveni 828 m un to pilnībā klāj asfaltbetons.

Airītes ielā 8 atrodas Peugeot izplatītājs "Lāde".

## Ielu savienojumi
Airītes iela ir savienota ar šādām ielām:
* Ganību iela (T veida krustojums)
* Ezerlīču iela
* Eduarda Tisē iela (T veida krustojums)

## Skatīt arī
* Ezerkrasts
Aisteres iela (Liepāja)

**Aisteres iela** ir iela Liepājā, Zaļās birzes apkaimē, netālu no pilsētas ziemeļaustrumu robežas. Tās garums ir ap 1760 m un to klāj gan asfaltbetons, gan grants. Iela krustojas ar P110 autoceļu (Grīzupes iela). Netālu atrodas Liepājas Reģionālā slimnīca.

## Ielu savienojumi
Aisteres iela ir savienota ar šādām ielām:
* Slimnīcas iela (T veida krustojums)
* Grīzupes iela
* Kalenieku iela

## Skatīt arī
* Zaļā birze
Šķēdes iela

**Šķēdes iela** ir iela Liepājā, kas atrodas Ziemeļu priekšpilsētas apkaimē. Iela sākas krustojumā ar Krūmu ielu un beidzas krustojumā ar Oskara Kalpaka ielu. Ielas garums ir aptuveni 690 metru un to pilnībā sedz asfalts. Kustība Šķēdes ielā notiek vienā virzienā, no Oskara Kalpaka ielas uz Krūmu ielu. Ielas apbūve sastāv no daudzdzīvokļu mājām.

## Ielu savienojumi
Šķēdes iela ir savienota ar šādām ielām:
* Krūmu iela (T veida krustojums)
* Piltenes iela (T veida krustojums)
* Oskara Kalpaka iela (T veida krustojums)

## Skatīt arī
* Ziemeļu priekšpilsēta
Marks Bernšteins

**Marks Bernšteins** (; dzimis  Minskā) ir Baltkrievijas vikipēdists, viens no aktīvākajiem Vikipēdijas krievvalodīgās sadaļas redaktoriem. 2022. gadā tika notiesāts pēc Baltkrievijas Republikas kriminālkodeksa 342. panta pirmās daļas ("Tādu darbību organizēšana un sagatavošana, kas rupji pārkāpj sabiedrisko kārtību, vai arī aktīva dalība tajās" ()). Spriedums tiek saistīts ar Bernšteina veiktajiem labojumiem krievvalodīgās Vikipēdijas rakstā par Krievijas 2022. gada iebrukumu Ukrainā.

## Atsauces

## Ārējās saites

* Belarusian Blogger Handed Parole-Like Sentence
Jēkaba Dubelšteina iela

**Jēkaba Dubelšteina iela** ir iela Liepājā, kas atrodas Vecliepājas apkaimē. Iela sākas krustojumā ar Radio ielu un beidzas krustojumā ar Dīķa ielu. Ielas garums ir aptuveni 230 metru un to pilnībā sedz asfalts. Kustība Jēkaba Dubelšteina ielā notiek vienā virzienā, no Dīķu ielas uz Radio ielu. Ielas apbūve galvenokārt sastāv no pirmskara mūra ēkām.

Iela ir nosaukta 1905. gada revolucionāra Jēkaba Dubelšteina vārdā.

Līdz 1955. gadam ielas nosaukums bija **Marijas iela**.

## Ielu savienojumi
Jēkaba Dubelšteina iela ir savienota ar šādām ielām: 
* Dīķa iela
* Friča Brīvzemnieka iela
* Radio iela ("T" veida krustojums)

## Atsauces

## Skatīt arī
* Vecliepāja
Friča Brīvzemnieka iela (Liepāja)

**Friča Brīvzemnieka iela** ir iela Liepājā, kas atrodas Vecliepājas apkaimē. Iela sākas krustojumā ar Vecā ostmalu un beidzas krustojumā ar Ludviķa ielu. Ielas garums ir aptuveni 750 metru un to sedz bruģis. Posms no Graudu ielas līdz Avotu ielai ir paredzēts gājējiem. Ielas apbūve pārsvarā sastāv no pirmskara mūra ēkām.

## Vēsture
Ielas nosaukums vēsturiski bijis **Juliannas iela** (*Julianen-Strasse*). 3. numurā 18. gadsimtā atradies Komēdiju nams, savukārt 26. numurā līdz mūsdienām renovētā veidā saglabājies 1787. gadā celtais maiznieka Jāņa Klūges nams. Ielā ilgstoši darbojušās divas spiestuves: 6/8. numurā kopā ar čaulīšu fabriku un skārda spiestuvi atradās Augusta Ketena litogrāfijas iestāde, savukārt 40. numurā — sabiedrības "Vēstnesis" spiestuve. Ketena spiestuves vietā pēc Otrā pasaules kara izvietojās Valsts Liepājas šūšanas fabrika "Sprīdītis", savukārt kopš 2016. gada tai piegulošajā industriālajā kvartālā izvietojies radošais kvartāls "Juliannas pagalms". Ielas apbūve 1941. gada vācu uzlidojumos cieta minimāli; gāja bojā tikai apbūve abpus krustojumam ar Graudu ielu.

1940. gada aprīlī, līdz ar vairākām citām, Juliannas iela tika pārdēvēta. Tā ieguva latviešu publicista un dzejnieka Friča Brīvzemnieka vārdu.

## Ielu savienojumi
Friča Brīvzemnieka iela ir savienota ar šādām ielām:
* Vecā ostmala ("T" veida krustojums)
* Dzirnavu iela
* Putekļu iela ("T" veida krustojums)
* Vēžu iela ("T" veida krustojums)
* Jūras iela
* Jēkaba Dubelšteina iela
* Pasta iela
* Graudu iela
* Avotu iela
* Ludviķa iela ("T" veida krustojums)

## Skatīt arī
* Vecliepāja

## Atsauces
Avotu iela (Liepāja)

**Avotu iela** ir iela Liepājā, kas atrodas Vecliepājas apkaimē. Avotu iela sākas krustojumā ar Lielo ielu un beidzas krustojumā ar Krišjāņa Valdemāra ielu. Ielas garums ir aptuveni 200 metru un to pilnībā sedz asfalts. Kustība ielā norisinās vienā virzienā, no Lielās ielas uz Krišjāņa Valdemāra ielas pusi. Ielas apbūve sastāv no pirmskara mūra ēkām.

Avotu ielā 10 kādreiz atradās Liepājas loža "Enkurs".

## Ielu savienojumi
Avotu iela ir savienota ar šādām ielām: 
* Lielā iela ("T" veida krustojums)
* Friča Brīvzemnieka iela
* Krišjāņa Valdemāra iela ("T" veida krustojums)

## Skatīt arī
* Vecliepāja
Akas iela (Liepāja)

**Akas iela** ir iela Liepājā, Jaunliepājas apkaimē. Iela ir aptuveni 83 m gara un to pilnībā klāj asfaltbetons. Netālu atrodas Tirdzniecības kanāls.

## Ielu savienojumi
* Kaiju iela ("T" veida krustojums)
* Jelgavas iela ("T" veida krustojums)

## Skatīt arī
* Jaunliepāja
Senkantēna

**Senkantēna** (, , ) ir komūna un pilsēta Francijas ziemeļos, Odefransas reģionā, Ēnas departamentā. 2021. gadā Senkantēnā dzīvoja 52,9 tūkstoši iedzīvotāju. Atrodas Sommas upes krastā, aptuveni 145 km uz ziemeļaustrumiem no Parīzes.

## Sadraudzības pilsētas
Senkantēnas sadraudzības pilsētas ir:
* Kaizerslauterne, Vācija
* Roterhema, Jorkšīra, Anglija
* Sen Lorenco de El Eskorjāla, Spānija
* Tundžou (Pekina), Ķīna

## Galerija

Image:St Quentin Basilique.JPG|Bazilika
Image:Saint Quentin Basilica, 10-12-2011 (1).JPG|Bazilika ar renovēto sānu ieeju
Image:ST QUENTIN - La gare.JPG|Dzelzsceļa stacija
File:Felix-DAVIN.jpg|Fēliks Davins (1807-1836), Franču dzejnieks un žurnālists
File:Façade de l'ancien cinéma Le Carillon .jpg|Vecā *Carillon cinema* kinoteātra fasāde


## Atsauces


## Ārējās saites

* Official website , 
* Official website of Saint-Quentin tourism office  , 
* Historical footage of Saint-Quentin in World War I, europeanfilmgateway.eu
Aivars Meija

**Aivars Meija** (dzimis ) ir latviešu sporta skolotājs, uzņēmējs un politiķis. Bijis 12. Saeimas deputāts, ievēlēts no partijas "No sirds Latvijai".

## Dzīvesgājums
1983. gadā beidzis Latvijas Valsts Fiziskās kultūras institūtu fiziskās audzināšanas specialitātē. Strādājis par sporta skolotāju, pēc tam bijis skolas direktors.

Bijis Latvijas Komunistiskās partijas biedrs.

Pirms ievēlēšanas Saeimā bija Latvijas Sporta pedagoģijas akadēmijas padomnieku konventa loceklis, nodibinājuma "Latvijas sporta rehabilitācijas un sociālais centrs "Staicele" padomes priekšsēdētājs, Latvijas Republikas Centrālā zemes komisijas loceklis un SIA "Vilattrans" tirgus izpētes analītiķis.

## Politiskā darbība
2002. gadā A. Meija bijis iesaistīts partijas "Jaunais laiks" veidošanā, tomēr nekļuva par tās beidru. 2003. gadā viņš bija zemkopības ministra Mārtiņa Rozes padomnieks.

2009. gada pašvaldību vēlēšanās A. Meija nesekmīgi kandidēja uz vietu Jelgavas domē no "Pilsoniskās savienības" saraksta.

2014. gadā viņš bija partijas "No sirds Latvijai" dibinātāju skaitā, no tās saraksta ievēlēts 12. Saeimā. Minēts kā viens no lielākajiem partijas "No sirds Latvijai" ziedotājiem, īsā laikā ziedojot 5,5 tūkstošus eiro. Saeimā strādājis Tautsaimniecības, agrārās, vides un reģionālās politikas komisijā, mandātu, ētikas un iesniegumu komisijā, izglītības, kultūras un zinātnes komisijas sporta apakškomisijā un tautsaimniecības, agrārās, vides un reģionālās politikas komisijas vides un klimata politikas apakškomisijā. 2018. gadā izstājies no pārstāvētās partijas un strādājis kā neatkarīgs deputāts.

Kandidējis 13. Saeimas vēlēšanās no partijas "Saskaņa" saraksta, Zemgales vēlēšanu apgabalā, nebūdams partijas biedrs, bet nav ticis ievēlēts.

## Atsauces
Dmitro Butrijs

**Dmitro Butrijs** (ukraiņu: *Дмитро Стефанович Бутрій*; dzimis 1973. gada 15. martā Čornobajivkā, Bilozerkas rajonā, tagad Hersonas rajonā, Hersonas apgabalā) ir ukraiņu politiķis, ierēdnis, Hersonas apgabala valsts pārvaldes vadītāja 1. vietnieks. Hersonas reģionālās valsts pārvaldes vadītāja pagaidu pienākumu izpildītājs no 2019. gada 12. aprīļa līdz 11. jūnijam un no 2022. gada 9. jūlija līdz 3. augustam atkārtoti pildīja šos pienākumus.

## Biogrāfija
No 1990. gada novembra līdz 1991. gada maijam viņš strādāja par virpotāju Hersonas elektromehāniskajā rūpnīcā.

No 1991. gada jūnija līdz 1996. gada jūnijam D. Butrijs bija veselības instruktors sporta klubā "Champion" Hersonas pilsētā.

No 1996. gada jūlija līdz 2010. gada novembrim viņš bija zobu tehniķis Hersonas pilsētas bērnu zobārstniecības poliklīnikā.

No 2010. gada novembra līdz 2015. gada decembrim D. Butrijs bija Hersonas apgabala Bilozerkas rajona Čornobajivkas ciema padomes priekšsēdētāja vietnieks.

2013. gadā absolvējis Ukoopspilkas augstskolu "Poltavas Ekonomikas un tirdzniecības universitāte", uzņēmumu ekonomikā, ieguvis maģistra grādu uzņēmumu ekonomikā.

No 2015. gada decembra līdz 2016. gada aprīlim D. Butrijs bija Hersonas apgabala Bilozerkas rajona valsts pārvaldes vadītāja 1. vietnieks. 2016. gada aprīlī—jūlijā viņš bija Hersonas reģionālās valsts pārvaldes vadītāja (patronāžas dienests) palīgs. 2016. gada jūlijā—augustā viņš bija Hersonas reģionālās valsts pārvaldes aparāta finansiālā atbalsta nodaļas galvenais speciālists. No 2016. gada augusta līdz 2019. gada janvārim viņš bija Hersonas reģionālās valsts pārvaldes Ekonomiskās attīstības un tirdzniecības departamenta direktors.

Viņš neklātienē studē Ukrainas prezidenta pakļautībā esošajā Nacionālajā Valsts administrācijas akadēmijā.

Kopš 2019. gada 28. janvāra D. Butrijs ir Hersonas apgabala valsts pārvaldes vadītāja 1. vietnieks.

No 2019. gada 12. aprīļa līdz 11. jūnijam viņš bija Hersonas reģionālās valsts pārvaldes vadītāja pagaidu pienākumu izpildītājs.

2022. gada 9. jūlijā D. Butrijs tika iecelts par Hersonas apgabala valsts pārvaldes vadītāja pagaidu pienākumu izpildītāju. Viņš šajā amatā nomainīja Henadiju Lahutu.

## Atsauces
Čūskas acis

**"Čūskas acis"** () ir 1998. gada ASV mistērijas trillera filma, kuras režisors un producents ir Braiens De Palma. Filmā galvenās lomas atveido Nikolass Keidžs, Gērijs Sinīzs, Džons Hērds, Karla Gugino, Stens Šo un Kevins Danns.

Filma stāsta par Atlantiksitijas policijas detektīvu, kurš izmeklē slepkavību, kas notikusi boksa mača laikā.

"Čūskas acis" pirmizrāde notika . Filma saņēma dažādus kritiķu vērtējumus, kritizējot filmas scenāriju, bet slavējot tās stilu un aktierspēli. Filmas kases ieņēmumi sasniedza 103,9 miljonus ASV dolāru pie 73 miljonu budžeta.

## Atsauces

## Ārējās saites
Lindstrēma pussala

**Lindstrēma pussala** () ir ap  gara un no 12 līdz  plata pussala Kanādas ziemeļos. Administratīvi ietilpst Nunavutas teritorijas Kikiktālukas reģionā. Izvietojusies Elsmīra salas dienvidos pie Džonsa šauruma starp Grisfjordu austrumos un Hārborfjordu rietumos. Izstiepta ziemeļu—dienvidu virzienā. Reljefs paugurains, ainavā valda arktiskais tuksnesis. 

1953. gada vasarā Augstās Arktikas pārcelšanās kampaņas ietvaros pussalas piekrastē tika nometinātas vairākas inuitu ģimenes, izveidojot pirmo pastāvīgo apdzīvoto vietu salā kopš Mazā ledus laikmeta sākuma 16. gadsimtā, kad inuiti salu pameta. 1961. gadā inuiti tika pārvietoti uz jauno ciematu Grisfjordu fjorda austrumu krastā. 

## Atsauces

## Ārējās saites
Bahs pret Covid

**"Bahs pret Covid"** ir 2022. gada Latvijas dokumentālā filma. Filmas režisors, producents un viens no scenārija autoriem un operatoriem ir Ivars Zviedris.

Filmas stāsts ir par Normundu, kas pārvar COVID-19 pandēmiju, spēlējot čellu Vecrīgā.

Filma bija iekļauta Jihlavas dokumentālo filmu festivāla programmā. Latvijā filmas pirmizrāde notika  kinoteātrī *[[Splendid Palace]]*.

## Atsauces

## Ārējās saites

* Filmas profils vietnē *filmas.lv*
Jānis Ruks

**Jānis Ruks** (dzimis ) ir latviešu mežsaimnieks un politiķis, bijis 12. Saeimas deputāts. Pašlaik ir Ādažu novada domes deputāts, Centrālās zemes komisijas loceklis, Vecmurjāņu mednieku kluba valdes loceklis un mednieku kluba "Laveri" valdes loceklis.

Beidzis Latvijas Lauksaimniecības universitātes Mežsaimniecības fakultāti. Bijis AS Latvijas Valsts meži meža iecirkņa vadītājs.

## Politiskā darbība
2009. gada pašvaldību vēlēšanās J. Ruks tika ievēlēts Ādažu novada domē no partijas "Rīgas apriņķa novadu apvienība", bet 2013. gada pašvaldību vēlēšanās jau no partijas "Reģionu alianse", kurā bija pārtapis iepriekšējais politiskais spēks.

2014. gadā J. Ruks tika ievēlēts 12. Saeimā no Latvijas Reģionu apvienības. Darbā parlamentā bijis Aizsardzības, iekšlietu un korupcijas novēršanas komisijas, Ilgtspējīgas attīstības komisijas, Nacionālās drošības komisijas un Parlamentārās izmeklēšanas komisijas, Izglītības, kultūras un zinātnes komisijas Sporta apakškomisijas un Tautsaimniecības, agrārās, vides un reģionālās politikas komisijas Vides un klimata politikas apakškomisijas deputāts.

Kandidēja arī 2018. gadā notikušajās 13. Saeimas vēlēšanās no Latvijas Reģionu apvienības, taču netika ievēlēts.

2021. gada pašvaldību vēlēšanās nesekmīgi kandidēja uz vietu Ādažu novada domē no Latvijas Reģionu apvienības, bet 2022. gada 1. novembrī ieguva pašvaldības deputāta vietu, nomainot 14. Saeimā ievēlēto līdzšinējo domes priekšsēdētāju Māri Sprindžuku. Kandidēja arī 2025. gada pašvaldību vēlēšanās uz vietu Ādažu novada domē, bet netika ievēlēts.

## Atsauces
Melnais telefons

**"Melnais telefons"** () ir 2021. gada ASV šausmu filma, kuras režisors ir Skots Deriksons. Filmā galvenās lomas atveido Meisons Teimss, Medlina Makgrova, Džeremijs Deiviss, Džeimss Rensoms un Ītans Hoks. Filma balstīta uz Džo Hilla 2004. gada īsā stāsta ar tādu pašu nosaukumu.

Filma stāsta par nolaupītu bērnu, kurš izmanto noslēpumainu telefonu, lai sazinātos ar nolaupītāja (Hoks) iepriekšējiem upuriem.

Par filmas režisoru kļuva Deriksons pēc tam, kad pameta "Doktors Streindžs neprāta multivisumā" projektu. Filmēšana norisinājās divus mēnešus Vilmingtonā un Ziemeļkarolīnā. Filmas "Melnais telefons" pirmizrāde notika  Ostinā, Teksasā. Latvijā filmas pirmizrāde notika . Tā guva finansiālus panākumus, nopelnot vairāk nekā  ASV dolāru. Filma saņēma pozitīvas kritiķu atsauksmes.

## Atsauces

## Ārējās saites
Pīlādžu iela (Liepāja)

**Pīlādžu iela** ir iela Liepājā, Jaunliepājas apkaimē. Iela sākas krustojumā ar Aldaru ielu un beidzas krustojumā ar Tirgus ielu. Ielas garums ir aptuveni 344 metri, un to pilnībā sedz asfalts. Caur ielu kursē 22. mikroautobuss.

## Ielu savienojumi
Pīlādžu iela ir savienota ar šādām ielām:
* Aldaru iela (T veida krustojums)
* Raiņa iela
* Tirgus iela (T veida krustojums)

## Skatīt arī
* Jaunliepāja
Turaidas iela (Liepāja)

**Turaidas iela** ir iela Liepājā, Karostas apkaimē. Turaidas iela sākas krustojumā ar Atmodas bulvāri un beidzas krustojumā ar Zemgales ielu. Ielas garums ir aptuveni 1590 metri un to pilnībā sedz betons. Caur ielu kursē 4. un 7. autobuss.

Turaidas ielā 4 atrodas Karostas baptistu draudze.

## Ielu savienojumi
Turaidas iela ir savienota ar šādām ielām:
* Atmodas bulvāris (T veida krustojums)
* Imantas iela
* Pulkveža Brieža iela (T veida krustojums)
* Kristiāna Dāla iela (T veida krustojums)
* Britu flotes iela (T veida krustojums)
* Invalīdu iela (T veida krustojums)
* Lazaretes iela (T veida krustojums)
* Vidus iela (T veida krustojums)
* Virssardzes iela (T veida krustojums)
* Zemgales iela

## Skatīt arī
* Karosta
Imantas iela (Liepāja)

**Imantas iela** ir iela Liepājā, Karostas apkaimē. Imantas iela sākas krustojumā ar Studentu rotas ielu un beidzas krustojumā ar Britu flotes ielu. Ielas garums ir aptuveni 615 metri un to pilnībā sedz asfalts.

Imantas ielā 4 atrodas Liepājas 14. pasta nodaļa.

## Ielu savienojumi
Imantas iela ir savienota ar šādām ielām: 
* Studentu rotas iela (T veida krustojums)
* Ģenerāļa Dankera iela (T veida krustojums)
* Neatkarības rotas iela
* Virsaiša iela (T veida krustojums)
* Turaidas iela
* Britu flotes iela (T veida krustojums)

## Skatīt arī
* Karosta
Ģenerāļa Baloža iela

**Ģenerāļa Baloža iela** ir iela Liepājā, Karostas un Tosmares apkaimē. Ģenerāļa Baloža iela sākas Karostā, netālu no Liepājas Svētā Nikolaja pareizticīgo Jūras katedrāles un beidzas krustojumā ar Nākotnes ielu un Cukura ielu. Ielas garums ir aptuveni 2195 metru un to pilnībā sedz asfalts. Caur ielu kursē 1A. 3., 4., 7., 8. un 12. autobuss.

Iela ir nosaukta par godu Latvijas Bruņoto spēku virspavēlniekam Jānim Balodim.

Ģenerāļa Baloža ielā 29 atrodas Karostas ūdenstornis, kas ir iekļauts Valsts aizsargājamie kultūras pieminekļu sarakstā, bet Ģenerāļa Baloža ielā 36 atrodas Liepājas Garnizona kapi.

## Ielu savienojumi
Ģenerāļa Baloža iela ir savienota ar šādām ielām:
* Pulkveža Brieža iela
* Lazaretes iela (T veida krustojums)
* Zemgales iela (T veida krustojums)
* Laboratorijas iela (T veida krustojums)
* Zemitāna iela (T veida krustojums)
* Spīdolas iela (T veida krustojums)
* Mežmalas iela (T veida krustojums)
* Nākotnes iela
* Cukura iela

thumb|190x190px|Karostas ūdenstornis

## Skatīt arī
* Karosta
* Tosmare
Ana Mena

**Ana Mena Rohasa** (, dzimusi ) ir spāņu dziedātāja un aktrise. Savu karjeru uzsāka 2009. gadā televīzijas seriālā *Marisol, la película* (2009). 2010. gadā viņa piedalījās *[[The Walt Disney Company|Disney]]* muzikālajā realitātes šovā *My Camp Rock 2*, kurā ieguva uzvaru.

Viņas mūziķes karjera sākās 2016. gadā, kad viņa izdeja debijas singlu *No Soy Como Tú Crees*. Mena sadarbojusies ar vairākiem starptautiskiem mūziķiem. 2018. gadā viņa ieguva plašu popularitāti Itālijā ar dziesmu *[[D'estate non vale]]* ko izpildīja kopā ar dziedātāju *[[Fred De Palma]]*. Pēc dziesmas panākumiem viņa ir izdevusi vēl citas veiksmīgas vasaras hitu dziesmas Itālijā un Spānijā.

## Diskogrāfija
* *Index* (2018)

## Atsauces

## Ārējās saites
* Oficiālā mājaslapa